alexandrainst/scandi-wiki huggingface dataset:
Zenithal hourly rate

I astronomien er Zenithal Hourly Rate (ZHR) til ein stjerneskotsverm talet på stjerneskot ein enkelt observatør ville ha sett i ein time med maksimal aktivitet. Den faktiske raten er nesten alltid lågare, og minkar jo nærare horisonten radianten er.

Formelen for å rekne ut ZHR er:

kor

er observatørens rate per time.  N er talet på observerte stjerneskot, og Teff er observatørens effektive observajonstid.

Eksempel: Hvis observatøren såg 12 stjerneskot på 15 minutt, er ZHR lik 48. (12 delt på 0,25 timer).

Sjå òg
Stjerneskotsvermar

Kjelder
Denne artikkelen bygger på «Zenithal hourly rate» frå ,  den 11. januar 2017.

Bakgrunnsstoff
North American Meteor Network  (NAMN)

Meteoroidar
Observasjonsastronomi
Terje Hanssen

Terje Ludvik Hanssen () er ein norsk tidlegare skiskyttar frå Kabelvåg. Han var med på stafettlaget som tok bronse i VM i 1974, og deltok i Vinter-OL 1976 med femteplass på stafetten. Hanssen var medlem av Trondheims Politis Idrettslag.

Ved NM i skiskyting 1972 på Evjemoen tok Hanssen sølv i den individuelle øvinga, nøyaktig eitt minutt bak lagkamerat Magnar Solberg. To dagar etter gjekk dei same to skiskyttarane, samt Kåre Åmot og Egil Asbøll region Ut-Trøndelag inn til siger i NM-stafetten. Fire år seinare vann Hanssen eit nytt NM-sølv på 20 km då meisterskapen fann stad heime i Trondheim, men han var meir enn fire minuttar bak den suverene vinnaren, finnmarkingen Sigleif Johansen.

Saman med Kjell Hovda, Kåre Hovda og Tor Svendsberget vann Hanssen bronse i 4 x 10 km stafett under VM i skiskyting 1974 i Minsk. Han deltok i Vinter-OL 1976 utan suksess, ein femteplass i stafett saman med Kjell Hovda, Svein Engen og Tor Svendsberget var det beste. På 10 km sprint i VM 1976 i italienske Antholz gjekk Hanssen inn til ein 12. plass.

Kjelder
Sportsboken, aktuelle årgangar

Norske skiskyttarar
Norske deltakarar under vinter-OL 1976
Skiskyttarar under vinter-OL 1976
Folk frå Vågan
Sverre Istad

Sverre Geir Istad () er ein norsk tidlegare skiskyttar frå Voss, medlem i Voss Idrettslag. Han vann VM-sølv i lagtevlinga i 1991, og NM-gull på 10 km i 1990. Jon Istad var farbror hans og han er syskenbarn til Gro Marit Istad Kristiansen.

Istad vann 10 km sprint under NM i skiskyting 1990 på heimebane på Voss, framfor sambygdingane Eirik Kvalfoss og Gisle Fenne. Året etter fekk han sølv på 20 km då noregsmeisterskapen fann stad i Steinkjer, lagkamerat Fenne tok gullmedaljen.

Under VM i skiskyting 1991 i Lahti var Istad med å vinne sølv i lagtevlinga, saman med Jon Åge Tyldum, Ivar Ulekleiv og Frode Løberg. På 10 km sprint kom han på niandeplassen.

Kjelder
Sportsboken, aktuelle årgangar

Norske skiskyttarar
Norske deltakarar under vinter-OL 1988
Skiskyttarar under vinter-OL 1988
Folk frå Voss
Ivar Ulekleiv

Ivar Michal Ulekleiv () er ein norsk tidlegare skiskyttar frå Dombås. Han representerte Dovre Skiskytterlag.

Ulekleiv tok NM-sølv på 10 km under NM 1989 i Sørskogbygda, gullmedaljen gjekk til Frode Løberg. Fire år seinare vann Ulekleiv 10 km ved NM i skiskyting 1993 i Hattfjelldal, etter prikkfri skyting og eit sterkt langrenn.

Saman med Sverre Istad, Jon Åge Tyldum og Frode Løberg utgjorde han det norske laget som tok sølv i lagkonkurransen ved VM i skiskyting 1991 i finske Lahti. Under Vinter-OL 1994 på Lillehammer vart Ulekleiv nummer 14 og beste nordmann på 10 km, og han gjekk ein av etappane på det norske stafettlaget som kom på sjuandeplass.

Kjelder
Sportsboken, aktuelle årgangar

Norske skiskyttarar
Norske deltakarar under vinter-OL 1994
Skiskyttarar under vinter-OL 1994
Folk frå Dovre
Øyleikane 2009

Øyleikane 2009  vart arrangert på Åland i perioden 27. juni til 4. juli. Dette var andre gongen Øyleikane vart arrangert på Åland. Arrangør av øyleikane var International Island Games Association.

Deltakarøyar
24 medlemsøyar deltok under konkurransane på Åland. Prince Edward Island var påmeldt til Øyleikane 2009, men trakk seg frå tevlinga grunna manglanda finansiering frå myndigheitane. Seinare trakk dei seg også frå International Island Games Association. 

 Alderney
 
 
 
 
 Frøya
 
 Gotland 
  
 
 Hebridene 
 Hitra

 Isle of Wight 
 
 Menorca
 Orknøyane
 Rhodos 
 Saaremaa
 Sark
 Shetland

 Ynys Môn
  (Vert)

Idrettsgrener
Dei offisielle øvingane er lista under. Dei 14 sportsgreinene det vart konkurrert i var:

   Badminton 
   Basketball 
   Bordtennis 
   Bogeskyting 
   Friidrett 
   Fotball 
   Golf 
   Judo 
   Segling 
   Skyting 
  Sykling 
   Symjing 
   Tennis 
  Volleyball

Bakgrunnsstoff
 Åland 2009 

Øyleikane
Idrettstilskipingar i Finland
Sport i 2009
Øyleikane 2007

Øyleikane 2007  vart arrangert på Rhodos i perioden 30. juni til 6. juli. Arrangør av øyleikane var International Island Games Association.

Deltakarøyar
Alle dei 25 medlemsøyane var påmelde til konkurransane på Rhodos.

 Alderney
 
 
 
 
 Frøya
 
 Gotland 
  
 
 Hebridene 
 Hitra

 Isle of Wight 
 
 Menorca
 Orknøyane
 Prince Edward Island
 Rhodos 
 Saaremaa
 Sark
 Shetland

 Ynys Môn
  (Vert)

Idrettsgrener
Dei offisielle øvingane er lista under. Dei 15 sportsgreinene det vart konkurrert i var:

   Badminton 
   Basketball 
   Bordtennis 
   Bogeskyting 
   Friidrett 
   Fotball 
   Golf 
   Judo 
   Segling 
   Skyting 
  Sykling 
   Symjing 
   Tennis 
  Vindsurfing
  Volleyball

Bakgrunnsstoff
 Rhodos 2007 

Øyleikane
Sport i 2007
Øyleikane 2005

Øyleikane 2005  vart arrangert på Shetlandsøyane i perioden 9. til 15. juli. Arrangør av øyleikane var International Island Games Association.

Deltakarøyar
Alle dei 25 medlemsøyane var påmelde til konkurransane på Rhodos.

 Alderney
 
 
 
 
 Frøya
 
 Gotland 
  
 
 Hebridene 
 Hitra

 Isle of Wight 
 
 Menorca
 Orknøyane
 Prince Edward Island
 Rhodos 
 Saaremaa
 Sark
 Shetland (Vert)

 Ynys Môn

Idrettsgrener
Dei offisielle øvingane er lista under. Dei 15 sportsgreinene det vart konkurrert i var:

   Badminton 
   Bordtennis 
   Bogeskyting 
   Bowls 
   Friidrett 
   Fotball 
   Golf 
   Segling 
   Skyting 
   Squash 
  Sykling 
   Symjing 
   Tennis 
  Vindsurfing
  Volleyball

Bakgrunnsstoff
 Shetlandsøyane 2005 

Øyleikane
Shetlandsøyane
Sport i 2005
Øyleikane 2003

Øyleikane 2003  vart arrangert på Guernsey i perioden 28. juni til 4. juli. Dette var andre gongen Øyleikane vart haldne på Guernsey. Arrangør av øyleikane var International Island Games Association.

Deltakarøyar
Alle dei 23 medlemsøyane deltok under konkurransane på Guernsey. Bermuda deltok for fyrste gong under Øyleikane. 

 Alderney
 
 
 
 
 Frøya
 
 Gotland 
  
 (Vert)
 Hitra

 Isle of Wight 
 
 Orknøyane
 Prince Edward Island
 Rhodos 
 Saaremaa
 Sark
 Shetland

 Ynys Môn

Idrettsgrener
Dei offisielle øvingane er lista under. Dei 16 sportsgreinene det vart konkurrert i var:

   Badminton 
   Basketball 
   Bordtennis 
   Bogeskyting 
   Friidrett 
   Fotball 
   Golf 
   Judo 
   Segling 
   Skyting 
  Sykling 
   Symjing 
   Tennis 
   Triatlon 
  Vindsurfing
  Volleyball

Bakgrunnsstoff
 Guernsey 2003 

Øyleikane
Sport i 2003
Svensk pølserett

Svensk pølserett (dansk svensk pølseret) er ein dansk gryterett. Han er normalt laga av potet- og pølsestykke med ein saus av tomatpuré, lauk, paprikapulver, fløyte og mjølk. 

Trass namnet er retten stort sett ukjend i Sverige. Opphavet skal stamma frå danske leirskuleopphald i Sverige der ein laga denne retten av ingrediensane ein hadde att på ein av dei siste dagane av opphaldet.

Kjelder 

Denne artikkelen bygger på «Svensk pølseret» frå ,  den 12. januar 2017.

Bakgrunnsstoff
Oppskrifter
Svensk pølserett  ved Sunn matlyst 
Svensk pølserett ved Trines Oppskrifter
Svensk pølseret ved arla.dk
Svensk Pølseret – Swedish Hot Dog Dish ved My Danish Kitchen

Dansk mat
Gryteretter
Potetretter
Pølseretter
Gryterett

Gryterett eller berre gryte er ein varmmatrett der dei fleste ingrediensane er kokte saman i eit kokekar, gjerne i ein krydra saus.

Nokre klassiske gryteretter er mellom anna frikassé, som kan lagast med kjøt frå høne, kalv eller lam, franske retter som pot-au-feu, ei gryte med kokekjøt, grønsaker, krydder og urter, bouillabaisse med sjømat, kvitvin, lauk, kvitlauk og urter og coq au vin, spekka fjørfe kokt med vin, sopp og kvitlauk. 

I moderne matlaging kan retten «gryte» ofte visa til lett- og hurtiglaga halvfabrikata frå poser og pakkar der ein berre tilset til dømes vatn og steikt kjøtdeig og gjev dei eit raskt oppkok før servering.

Kjelder

Denne artikkelen bygger på «Gryterett» frå ,  den 12. januar 2017.  
 

 
Middagsretter
Varmmat
Salmonella

Salmonella er ei slekt med stavforma gram-negative bakteriar i familien Enterobacteriaceae. Til slekta vert det rekna to artar, Salmonella bongori og Salmonella enterica; der S. enterica er typearten. I tillegg finst det mange serotypar. Serotypane av Salmonella vert oppgjevne på ein måte som liknar artsnamn, men der namnet på serotypen har stor bokstav og er ikkje skriven med hallande skrift; til dømes Salmonella Typhi (på stuttform).

Salmonella-bakteriar kan valda ymse sjukdomar i både menneske og dyr. Hjå menneske kan dei til dømes valda tyfoidfeber og gastroenteritt.

Kjelder 
 

 
Bakterieslekter
Erling Norvik

Erling Esbensen Norvik () var ein norsk pressemann og politikar. Han var formann i partiet Høgre i periodane 1974–80 og 1984–86 og vert særleg hugsa for si driftige rolle under den såkalla «Høgre-bølgja» i slutten av 1970- og fyrst i 1980-åra. Tidlegare var han 1961-73 stortingsrepresentant og 1970-74 generalsekretær i Høgre. Norvik hadde uvanleg kontaktskapande evner og spelte ei avgjerande for å gjere Høgre til eit folkeparti.

Norvik var fødd og oppvaksen i Vadsø i Finnmark, der faren Erling J. Norvik var skattefut. I 1943 flytta han til Oslo og tok eksamen artium ved Kristelig Gymnasium i 1946. År 1947 reiste han tilbake til Finnmark og byrja arbeide i familiefirmaet H.F. Esbensen. Hausten 1948 fekk han stilling som redaktør i Finnmark Tidende i Vadsø. I 1949 var han journalist i Finnmarksposten i Hammerfest, og deretter var han 1950-53 redaktør i Vestfinmarken i Honningsvåg. Norvik var på nytt redaktør i Finnmark Tidende 1953–56. Frå 1956 var han politikar i fulltid, fylkessekretær 1957-61 i Finnmark Høgre. Han var aktiv i lokalpolitikken som medlem av Vadsø bystyre 1956–59 og av Hammerfest bystyre 1960–63.

I 1961 tok Norvik steget over i rikspolitikken som stortingsrepresentant, etter å ha «arva» fyrsteplassen på Høgre-lista i Finnmark etter far sin. Med to attval vart han verande på Stortinget fram til 1973. På Tinget var Norvik nestformann i Protokollkomitéen 1962–65, medlem av Skog-, vassdrags- og industrikomitéen 1965–67 og medlem av Sjøfarts- og fiskerikomitéen 1967–69 og 1972–73 og parlamentarisk nestleiar 1969–71.

Norvik var medlem av sentralstyret i Høgre 1966–70 og 1980–81, fyrste viseformann 1970–72 og generalsekretær 1970–74. I 1974 vart han vald til ny partiformann etter Kåre Willoch, noko han var fram til 1980. I løpet av dei seks åra vart det skipa lokallag av Høgre i alle kommunane i landet. Norvik reiste rundt omkring og pleia partiorganisasjonen gjennom store og små møte. Han var ikkje ein ideologiorientert politikar, men snakka meir om menneske og mindre om system. I 1980 gjekk Norvik av og landsmøtet i Høgre valde Jo Benkow til ny formann.

Etter vel eitt år som redaktør i Sør-Varanger Avis i Kirkenes, kom Norvik tilbake til hovudstaden då Høgre gjorde eit brakval ved stortingsvalet 1981. Kåre Willoch tok over som statsminister, og Norvik fekk stillinga som statssekretær ved Statsministerens kontor med ansvar for presse- og informasjonsarbeid.

Toårsperioden 1984-86 var Norvik på ny formann i Høgre. Han fekk då i 1986 overta fylkesmannembetet i Østfold, ein posisjon han hadde til han runda 70 år i 1998.

Kjelder

Stortingsbiografi

Denne artikkelen bygger på «Erling Norvik» frå ,  den 12. januar 2017.  

Stortingsrepresentantar 1961-1965
Stortingsrepresentantar 1965-1969
Stortingsrepresentantar 1969-1973
Stortingsrepresentantar frå Høgre
Stortingsrepresentantar for Finnmark
Statssekretærar i Regjeringa Willoch
Statssekretærar frå Høgre
Leiarar for Høgre
Fylkesmenn i Østfold
Lokalpolitikarar i Vadsø
Lokalpolitikarar i Hammerfest
Høgrepolitikarar i Finnmark
Norske redaktørar
Journalistar i norske lokalaviser
Folk frå Vadsø
Morgan Schneiderlin

Morgan Schneiderlin () er ein fransk fotballspelar. Han er midtbanespelar for den engelske klubben Everton FC, og har tidlegare spela for Southampton FC og den franske klubben RC Strasbourg.

Bakgrunnsstoff 

Franske fotballspelarar
Midtbanespelarar i fotball
Everton-spelarar
Manchester United-spelarar
Spelarar i Fotball-VM 2014
Voivodskap

Eit voivodskap (polsk województwo, rumensk voivodat, serbisk vojvodstvo eller vojvodina, tsjekkisk vévodství) er eit område som er styrt av ein voivod i fleire land i Sentral- og Sør-Europa. Voivodskap har vorte skapa sidan mellomalderen i territoria som no omfattar Polen, Romania, Ukraina, Litauen, Kviterussland, Ungarn og Moldova. I slavisk språkbruk svarer titelen av voivod til det germanske omgrepet hertug og kan gjerne omsetjast som 'hærleiar' i historiske kontekstar.

I moderne samanhengar viser ordet voivodskap til ei administrativ eining i Polen. Landet er no delt opp i 16 voivodskap som representerer det høgaste sjølvstyrenivået.

Sjå og 
 hertugdøme
 provins

Administrative område
Slaviske lånord
Mimi Sverdrup Lunden

Maria «Mimi» Sverdrup Lunden () var ein norsk pedagog, forfattar og omsetjar. Ho var mest kjend som freds- og kvinnesaksforkjempar.

Liv
Ho flytta med familien frå Solund til Kristiania i 1908 der ho i 1912 tok examen artium og adjunkteksamen i 1918. For å avhjelpa arbeidsløysa vart ho oppsagt som lærar på Kongsberg der ho budde med mannen Tallak Lunden som døydde i 1930. Så flytta ho til Kristiania og var lærar ved Vestheim skole og Hegdehaugen videregående skole for mellom andre likestillingsombod Eva Kolstad som hugsar Mimi Sverdrup Sverdrup:
«innprentet sine kvinnelige elever at piker måtte lære seg å sitte med hendene i fanget uten å gjøre noe. Ikke sy eller strikke når dere får litt ledig tid -  tenk.» 
I hovudstaden ferdigstilte ho også ein cand.philol. ved Det Kongelige Frederiks Universitet i 1931. Som aktiv motstandar av fascismen leia ho Asylrettens venner og promoterte Carl von Ossietzky sitt kandidatur til Nobelprisen 1935. 
Etter å ha sete to gonger i Oslo kretsfengsel under den andre verdskrigen for å ha hjelpt flyktningar, var ho mot atombomba og medlemskap i NATO.
I boka De frigjorte hender skisserer ho omleggjing frå naturalbasert hushaldsøkonomi til det industrialiserte samfunnet, medan boka Den Lange Arbeidsdagen'' tek opp den lange kampen for betre kår i kvinneyrka, retten til å behalda yrke for gifte kvinner, litt om husmorskular og abort

Far hennar var prest og professor Edvard Sverdrup (1861–1923) og ho var niese til politikaren Jakob Liv Rosted Sverdrup. Mimi sin bror var general Leif Sverdrup (1898–1976) og halvbroren hennar Harald Ulrik Sverdrup (1888–1957) vart oseanograf. Ho var søskenbarn med mellom andre forlagsdirektør Harald Grieg (1894–1972) og forfattar Nordahl Grieg (1902–43). Ho var mor til professor i slaviske språk, Siri Sverdrup Lunden (1920–2003).

Verv og utmerkingar 
 Belønning frå Nansenfondet for avhandling om husmannsvesenet
 Nestleiar frå 1936 i Norsk Kvinnesaksforening under Margarete Bonnevie
 Leiar for den nystarta norske avdelinga av Kvinnenes Demokratiske Verdensforbund (seinare Norsk Kvinneforbund) frå 1948

Bibliografi

Bøker

I bøker - eit utval

Omsetjingar

Referansar

Kjelder
 Wikipedia på bokmål
 Store norske leksikon

Norske kvinnesaksfolk
Norske sakprosaforfattarar
Folk frå Solund
Forfattarar frå Solund
Norske omsetjarar
Arnold Nordal

Arnold Sofus Nordal () var ein farmakognost frå Syvde på Sunnmøre. Han var professor i farmakognosi, læra om medisinplantar og naturstoff, ved Universitetet i Oslo.

Nordal tok apotekarutdanning (cand. pharm.) i 1936 og doktorgraden i 1947. Sidan 1948 var han professor i faget ved Universitet i Oslo. Frå tidleg hadde han interesse for folkemedisin og legeplantar. I løpet av doktorgradsarbeidet isolerte Nordal ei fram til då ukjent sukkertype, sedoheptulose, som seinare spelte ei viktig rolle for nobelprisvinnaren Melvin Calvind og hans arbeid med plantars fotosyntese.

Nordal var knytt til Farmasøytisk institutt ved Universitetet i Oslo i mesteparten av sitt arbeidsliv. I 1953-54 arbeidde han ved University of California i Berkeley og på 1950- og 60-talet leidde han eit utviklingsprosjekt i FN-regi i Burma, der ein dyrka lokale medisinplantar.

Nordal var ein ettertrakta føredragshaldar i mange fora og ein populær førelesar ved Farmasøytisk institutt. Han var medlem i Det Norske Videnskaps-Akademi frå 1964 og vart utnemnd til riddar av 1. klasse av St. Olavs orden i 1979.

Han døydde i Bærum.

Kjelder
Denne artikkelen bygger på «Arnold Nordal» frå ,  den 13. januar 2017.  
 

Norske apotekarar
Folk frå Vanylven
Professorar ved Universitetet i Oslo
Medlemmar av Det Norske Videnskaps-Akademi
St. Olavs Orden
Michael Hadschieff

Michael Florian Hadschieff () er ein tidlegare skeiseløpar frå Innsbruck i Austerrike. Han vann sølv i skeise-EM 1987 og på 10000 m under Vinter-OL 1988, og bronsemedaljar i firkamp-VM 1987 og på 1500 m i nemnde Vinter-OL.

Hadschieff markerte seg med å verte nummer fem både på 10 000 meter under Vinter-OL 1984 i Sarajevo og i firkamp-VM i Göteborg same sesongen. Også ved firkamp-VM 1985 på Hamar enda han på femteplassen. I 1987-sesongen kneip han andreplassen i skeise-EM, bak suverene Nikolaj Guljajev frå Sovjetunionen, medan han i firkamp-VM måtte ta til takke med tredjeplassen då Oleg Bozjev sneik seg forbi i samandraget på sisterunda på milløpet.

Under dei olympiske vinterleikane 1988 i Calgary vann Hadschieff sølvmedaljen på 10000 m og bronsen på 1500 m, og kom på femteplass på 5000 m og sjetteplass på 1000 m. Både under EM 1988 i Haag og firkamp-VM i Alma Ata vart han nummer fire. Etter 1988-sesongen hamna Hadschieff lengre ned resultatlistene i dei store tevlingane. Sjetteplassar i EM 1990 i Heerenveen og på 10000 m under Vinter-OL 1992 i Albertville var hans beste plasseringar i åra fram til han la opp i 1994.

KJelder
Denne artikkelen bygger på «Michael Hadschieff» frå ,  den 13. januar 2017.  
 

Austerrikske skeiseløparar
Olympiske sølvmedaljevinnarar for Austerrike
Olympiske sølvmedaljevinnarar i lengdeløp på skeiser
Olympiske bronsemedaljevinnarar for Austerrike
Olympiske bronsemedaljevinnarar i lengdeløp på skeiser
Austerrikske deltakarar under vinter-OL 1984
Skeiseløparar under vinter-OL 1984
Medaljevinnarar under vinter-OL 1988
Austerrikske deltakarar under vinter-OL 1988
Skeiseløparar under vinter-OL 1988
Austerrikske deltakarar under vinter-OL 1992
Skeiseløparar under vinter-OL 1992
Austerrikske deltakarar under vinter-OL 1994
Skeiseløparar under vinter-OL 1994
Silje Solberg

Silje Margaretha Solberg () er ein norsk handballspelar frå Bærum som sidan sommaren 2016 spelar på Issy Paris i Frankrike. Målvakta har vunne to EM-gull, eitt VM-gull og to EM-sølv med Noregs landslag i tida 2012-17. Ved utgangen av 2018 har ho spelt 126 landskampar for Noreg. Kantspelaren Sanna Solberg er tvillingsystera  hennar.

Aktiv
Silje Solberg spelte i yngre år handball med Jar IL og og Helset IF. I 2010 melde ho overgang til toppserielaget Stabæk IF. Saman med tvillingsystera spelte ho NM-finale 2011, ein kamp der Stabæk som forventa vart for svake mot meisterlaget Larvik HK. Sommaren 2014 flytta ho til Danmark og spelte i to år på topplaget Holstebro. Med Holstebro vann ho i 2015 EHF-pokalen og i 2016 Cupvinnarcupen. Sommaren 2016 gjekk ferda vidare til franske Issy Paris.

Sommaren 2010 vakta Solberg buret då Noreg gjekk heilt til topps i junior-VM. Ho meisterskapsdebuterte på toppnivå då Noreg nådde finalen under EM 2012 i Serbia, ein kamp der Noreg tapte mot Montenegro etter ekstraomgangar. To år seinare vart ho likevel europameister etter norsk finalesiger mot Spania, ein meisterskap der Solberg gjennom glitrande målvaktsspel vart vald til å vere med i den utvalde meisterrekka (All-Star-Team). Året etterpå vann ho og Noreg gull då VM 2015 fann stad i Danmark. Solberg kom ikkje med i OL-troppa til Rio de Janeiro i august 2016, dit Noreg sende målvaktene Kari Aalvik Grimsbø og Katrine Lunde. Til EM 2016 fire månader seinare var det Lunde som vart vraka frå troppa, og Solberg svarte på tilliten med mykje godt målvaktsspel då ho vart europameister for andre gong.

Merittar landslag
EM 2012: Sølvmedalje etter 31–34 mot Montenegro
 VM 2013: Nr 5 med Noreg
EM 2014: Gullmedalje etter 28–25 mot Spania
 VM 2015: Gullmedalje etter 31–23 mot Nederland
EM 2016: Gullmedalje etter 30–29 mot Nederland
 VM 2017: Sølvmedalje etter 21–23 mot Frankrike
EM 2018: Nr 5 etter 38–29 mot Sverige
 VM 2019: Nr 4 etter 28–33 mot Russland
EM 2020: Gullmedalje etter 22–20 mot Frankrike
OL i 2021: Bronsemedalje etter 36–19 mot Sverige
 VM 2021: Gullmedalje etter 29–22 mot Frankrike

Merittar klubblag
Vinnar av EHF-pokalen 2015 med Holstebro
Vinnar av Cupvinnarcupen 2016 med Holstebro

Kjelder
Denne artikkelen bygger på «Silje Solberg» frå ,  den 14. januar 2017.  
 
Landskampar

Norske handballspelarar
Verdsmeistrar i handball
Europameistrar i handball
Spelarar i Handball-EM 2012 for kvinner
Spelarar i Handball-VM 2013 for kvinner
Spelarar i Handball-EM 2014 for kvinner
Spelarar i Handball-VM 2015 for kvinner
Spelarar i Handball-EM 2016 for kvinner
Spelarar i Handball-VM 2017 for kvinner
Spelarar i Handball-EM 2018 for kvinner
Spelarar i Handball-VM 2019 for kvinner
Spelarar i Handball-EM 2020 for kvinner
Norske deltakarar under sommar-OL 2020
Handballspelarar under sommar-OL 2020
Folk frå Bærum
Bill Koch

Bill Koch, fullt namn Willam Conrad Koch, () er ein USA-amerikansk tidlegare langrennsløpar som vann verdscupen i langrenn 1982, og tok OL-sølv på 30 km i 1976 og VM-bronse på same distansen i 1982. Koch vert hugsa som utøvaren som tok i bruk einfots-skøyting. Han er frå Brattleboro i delstaten Vermont.

Aktiv
Koch endra langrenn som idrett då han viste at einfots-skøyting lønte seg under visse tilhøve.
Under Vinter-OL 1976 overraska han stort då han vann sølvmedaljen på opningsdistansen 30 km langrenn under vinterleikane i Seefeld, og sidan vart sjettemann på 15 km.

Dei neste åra nådde Koch heller sjeldan opp mot toppen av resultatlistene. Gjennom 1982-sesongen vann han derimot fire av dei ti renna i verdscupen, noko som gav han sigeren i verdscupen i langrenn 1982. Dessutan sikra han seg bronsemedaljen på 30 km under Ski-VM i Oslo. Også i 1983-sesongen prega Koch verdscuptevlingane med andreplass i Reit im Winkl, siger på tremila under prøve-OL i Sarajevo og ein tredjeplass i Anchorage, og dermed enda som tredjemann i verdscupen 1983.

Medaljar og besteplasseringar i internasjonale meisterskap og renn
1976: Sølvmedalje på 30 km og nr 6 på 15 km i Vinter-OL 1976 i Innsbruck
1978: Nr 7 på 15 km i Telemark i Wisconsin
1979: Nr 6 på 15 km i Telemark og Holmenkollen
1980: Nr 2 på 15 km i Reit im Winkl
1981: Nr 8 på 30 km i Falun
1982: Vinnar av verdscuprenn i Le Brassus, Aosta, Falun og Kastelruth
1983: Vinnar av 30 km i Sarajevo
1984: Nr 17 på femmila under Vinter-OL i Sarajevo

Kjelder
Sportsboken, aktuelle årgangar

USA-amerikanske langrennsløparar
Medaljevinnarar under vinter-OL 1976
Langrennsløparar under vinter-OL 1976
Langrennsløparar under vinter-OL 1980
Langrennsløparar under vinter-OL 1984
Farestveit

Farestveit er eit område i Modalen kommune. Det er kjent for å vere eit bondeområde, i senare tid har mange bedrifter vorte starta her. Blant anna finn ein Astrids gartneri, Knut Farestveit Rør og sveis, Modalen elektro og Farestveit Mekaniske her.

Geografi i Modalen
Heidersmenn

Heidersmenn er det fyrste albumet til musikaren Stein Torleif Bjella. Det vart gjeve ut på Oh Yeah! i 2009.

Sporliste
 Visepsykiatri (2:32)
 Redningsmann (3.24)
 Heidersmenn (4:16)
 Kamerat Mot Kamerat (3:01)
 Psykisk Kan Du Vera Sjøl (3:29)
 Kalas (3:42)
 Øvre-Ål Resort (5:09)
 Romantisk Kjærleikssong (3:35)
 Lite Peng (4:37)
 Potensial (2:28)
 Tiger På Sundretur (3:31)

Kjelder

Musikkalbum frå 2009
Stein Torleif Bjella-album